|  |
| --- |
| **Dekanat** (dato) 06.01.16**Saksbehandler:** Solveig Kristensen |
| **Gjelder**: Nytt innføringstidspunkt for nye masterprogrammer, 2018**Bakgrunn**:I den pågående programrevisjonen foreligger det forslag til:* 14 bachelorprogrammer, hvorav 10 innebærer en omstrukturering og 4 er å anse som nye (dvs. Biovitenskap, Geofysikk og klimasystemet, Geologi og geografi, og Informatikk: økonomi, ledelse og innovasjon)
* Omstrukturering av de femårige masterprogrammene i Farmasi og Lektorprogrammet (LeP) i realfag
* 17 masterprogrammer, hvorav 14 omstrukturerte og 3 nyetablerte (dvs. Biovitenskap, Informatikk: økonomi, ledelse og innovasjon, og Computational Science)

Innføring av de nye studieprogrammene er satt til høsten 2017, med lanseringskampanje fra høsten 2016. Vi ligger litt etter skjema med utvikling av enkelte av bachelorprogrammene, men fakultetet følger tett opp med jevne tidsfrister slik at planen kan holdes. Farmasiprogrammet er i rute, og vi arbeider nå med å kartlegge konsekvensene av programplanomleggingen for LeP-realfag slik at programmet kan ta opp i seg det nye emnetilbudet. Vi er videre i ferd med å kartlegge behovet for overgangsordninger for studenter som faller mellom to studieprogrammer pga. forsinkelse i studiet. Vi har også utarbeidet et forslag til fordeling av studieplasser på bachelornivå for diskusjon i dekanat og instituttledermøtet, og navnsetting av bachelorprogrammene skal om kort tid diskuteres i disse møtene.Imidlertid er det fremdeles en del uklarheter knyttet til masterporteføljen. Enkelte masterprogrammer (f.eks. Kjemi) har signalisert at de ikke blir klare til 2017, noe som trolig også gjelder flere av programmene. Studiedekanen avholder dialogmøter med masterprogramkomiteledere, instituttledere og utdanningsledere 13.-15. januar for å avklare bla. fremdrift. Institutt tilhørighet og organisering av det nye tverrfaglige masterprogrammet Computational Science er ikke endelig avklart, det er ikke tatt noen endelig bestemmelse for masterstudiet i Entreprenørskap – som igjen skaper uklarhet knyttet til utvikling av masterprogrammet i Informatikk: økonomi, ledelse og innovasjon. Desto tidligere vi innfører nye masterprogrammer, jo flere overgangsordninger må vi legge til rette for ved overgang gammelt bachelor- nytt masterprogram. I tillegg vil det administrative arbeidet knyttet til innføring av bachelor- og masterprogrammene samtidig bli stort på alle nivåer (institutt, MN, UiO). Dette taler for at vi innfører de nye masterprogrammene med opptak fra 2018. Masterprogramporteføljen må imidlertid ferdigstilles før 1.4. 2016 – slik at vi synliggjør sammenhengen bachelor- masterprogrammer ved innmelding til UiO. Hele programporteføljen, bachelor – master, skal markedsføres fra 2016 for å synliggjøre helheten i tilbudet. En innføring av nye masterprogrammer fra 2018 får mao. ingen annen vesentlig betydning enn bedre tid til emneutvikling og administrativt arbeid. Hvis instituttene ønsker å legge til rette for innføring av enkeltprogram fra 2017 bør fakultetet imidlertid legge til rette for det. Instituttledermøtet diskuterte saken 17.12.15, og STUT hadde saken på agenda dagen etter. Det var stemning for en forskyvning av oppstarttidspunkt til 2018, og ble signalisert behov for en rask avklaring. På bakgrunn av dette løftes saken i dekanat før dialogmøtene finner sted i neste uke. **Budsjett**: Ingen |
| **Forslag til vedtak**: Fakultetets nye portefølje av masterprogrammer innføres med opptak fra 2018, men markedsføres som en helhetlig utdanningsportefølje sammen med bachelorprogrammene fra høsten 2016. Etter ønske fra instituttene kan det åpnes for innføring av enkelte nye masterprogram fra høsten 2017. |

OBS! Husk at det skal avklares/kvalitetssikres med egen leder at en sak er klar for dekanat-behandling før den sendes til mona.bratlie@mn.uio.no innen kl. 12.00 fredag før ønsket dekanat.